อดีตที่พำนักของเหมา เจ๋อตง

อดีตที่พำนักของเหมา เจ๋อตง () สร้างขึ้นในช่วงปลายราชวงศ์ชิง (ค.ศ. 1644–1911) ตั้งอยู่ในหมู่บ้านเฉาชาน ตำบลเฉาชาน อำเภอเฉาชาน เซียงถาน มณฑลหูหนาน ประเทศจีน อาคารนี้เป็นสถานที่เกิดและบ้านในวัยเด็กของเหมา เจ๋อตง ผู้นำคนแรกของสาธารณรัฐประชาชนจีน มีพื้นที่อาคารประมาณ  ประกอบด้วยอาคารต่าง ๆ เช่น บ้านเก่า หอรำลึกเหมา เจ๋อตง อนุสาวรีย์ทองสัมฤทธิ์ของเหมา เจ๋อตง หอจัดแสดงโบราณวัตถุ และถ้ำตีสุ่ย (ถ้ำน้ำ )

ประวัติศาสตร์
ปู่ของเหมา เจ๋อตงสร้างกระท่อมขนาดห้าห้องครึ่งที่นี่เมื่อ ค.ศ. 1878 เหมา เจ๋อตงเกิดที่นี่ใน ค.ศ. 1893 และอยู่ที่นี่ประมาณ 17 ปีก่อนจะออกไปศึกษาเล่าเรียน เขากลับมาบ้านใน ค.ศ. 1912 เพื่อปลุกระดมให้ญาติเข้าร่วมการปฏิวัติ ใน ค.ศ. 1925 เหมา เจ๋อตงกลับมาที่เฉาชานพร้อมกับภรรยาของเขา หยาง ไคฮุ่ย และอ้างว่า "มาพักฟื้นจากอาการป่วย" เพื่อติดต่อกับประชาชนเพื่อเป็นผู้นำและดำเนินการเคลื่อนไหวของชาวนา และตั้งสาขาพรรคคอมมิวนิสต์จีน (CCP) ขึ้นที่นี่ โดยมีเหมา ฟู่เซฺวียน ซึ่งเป็นสหายสนิทของเหมา เจ๋อตงเป็นเลขาธิการสาขา หลังเป็นผู้นำการเคลื่อนไหวของชาวนาในกว่างโจว เขาก็พยายามจะเริ่มต้นการเคลื่อนไหวที่คล้ายกันในหูหนาน ใน ค.ศ. 1927 เหมา เจ๋อตงกลับมาที่เฉาชานเพื่อศึกษาการเคลื่อนไหวของชาวนาและจัดการเสวนาสำหรับแกนนำชาวนาและผู้สูงอายุที่บ้านพัก และใน ค.ศ. 1929 ที่พำนักหลังนี้ถูกรัฐบาลก๊กมินตั๋งยึดและทำลาย

ภายหลังการก่อตั้งสาธารณรัฐประชาชนจีนใน ค.ศ. 1950 อดีตที่พำนักของเหมา เจ๋อตงได้รับการบูรณะให้กลับคืนสู่สภาพเดิม วันที่ 6 กุมภาพันธ์ ค.ศ. 1951 อดีตที่พำนักของเหมา เจ๋อตงเปิดให้สาธารณชนเข้าชมอย่างเป็นทางการ ใน ค.ศ. 1952 มีการปรับปรุงครั้งใหญ่ เหมากลับมาเยือนอีกครั้งใน ค.ศ. 1959 เป็นเวลาแปดปีหลังจากที่บ้านหลังใหม่นี้ได้เปิดเป็นพิพิธภัณฑ์ และห้าปีหลังได้รับการเปลี่ยนชื่ออย่างเป็นทางการเป็น อดีตที่พำนักของเหมา เจ๋อตง ใน ค.ศ. 1961 สภาแห่งรัฐจีนได้ขึ้นทะเบียนสถานที่นี้ให้เป็น "แหล่งโบราณสถานและวัฒนธรรมสำคัญที่ได้รับการคุ้มครองระดับชาติ" () วันที่ 27 มิถุนายน ค.ศ. 1983 เติ้ง เสี่ยวผิง ประธานคณะกรรมการที่ปรึกษาส่วนกลาง ได้เขียนชื่อสถานที่ว่า "อดีตที่พำนักของเหมา เจ๋อตง" บนแผ่นจารึกแนวนอน ใน ค.ศ. 1989 สถานที่แห่งนี้ได้รับการปรับปรุงอีกครั้ง วันที่ 20 ธันวาคม ค.ศ. 1993 เจียง เจ๋อหมิน เลขาธิการใหญ่พรรคคอมมิวนิสต์ ได้เข้าร่วมพิธีเปิดอนุสาวรีย์ของเหมา เจ๋อตงที่ตั้งอยู่ด้านนอกบ้าน ในเดือนกรกฎาคม ค.ศ. 1997 สถานที่แห่งนี้ได้รับการขึ้นทะเบียนเป็น ฐานศึกษาความรักชาติแห่งชาติ () โดยกรมประชาสัมพันธ์พรรคคอมมิวนิสต์จีน และในเดือนธันวาคม ค.ศ. 2004 ได้ปิดทำการเพื่อดำเนินการก่อสร้างและซ่อมแซมเป็นเวลา 15 วัน

 นิทรรศการ 
ภายในอดีตที่พำนัก มีการบูรณะและจัดแสดงห้องนอนของเหมา ห้องนอนของบิดามารดาของเหมา ห้องนอนของเหมา เจ๋อหมิน ห้องนอนของเหมา เจ๋อถาน ห้องโถง ห้องครัว และห้องอื่น ๆ ทั้งหมด มีการจัดแสดงโบราณวัตถุจำนวนมากในห้องเหล่านี้ ซึ่งโบราณวัตถุที่ล้ำค่าที่สุด ได้แก่: เตียง, ตู้, เก้าอี้พับ, โต๊ะสี่เหลี่ยม และเก้าอี้ไม้ไผ่ในห้องนอนของเหมา เจ๋อตง; เตียง, ตู้, เก้าอี้พับ, โต๊ะเขียนหนังสือ และเก้าอี้ยาวสำหรับนอนในห้องนอนของบิดามารดาของเหมา เจ๋อตง; โอ่งน้ำ และตู้เก็บของในห้องครัว; โม่หิน, กังหันน้ำ และคราดน้ำขนาดใหญ่ในห้องเก็บเครื่องมือเกษตร;  ครกตำข้าว และกังหันลม (สำหรับสีข้าว) ในห้องตำข้าว เป็นต้น

 อ้างอิง 

 แหล่งข้อมูลอื่น 

หมวดหมู่:สิ่งก่อสร้างในมณฑลหูหนาน
หมวดหมู่:สถานที่ท่องเที่ยวในมณฑลหูหนาน
หมวดหมู่:เหมา เจ๋อตง